**ELŐTERJESZTÉS**

**Szombathely Megyei Jogú Város Közgyűlése**

**2023. február 23-ai ülésére**

**BESZÁMOLÓ**

**az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Tisztelt Közgyűlés!**

**2023. január 27-én** Pados Gábor műgyűjtő-galériatulajdonos a Városházán vette át a Kultúra Támogatásáért-díjat, melyet Horváth Soma kultúráért is felelős alpolgármesterrel közösen adtunk át.

E napon dr. László Győző alpolgármester úr dr. Horváth Attila alpolgármester úrral, valamint Horváth Soma alpolgármester úrral a közgyűlés utáni sajtótájékoztatón vett részt.

**Február 1-jén** a munkálatokat és az új Városligeti Bölcsődét tekintettük meg Sebestyén Biankával, a Szombathelyi Egyesített Bölcsődei Intézmények vezetőjével, dr. László Győző alpolgármester úrral és Kopcsándi Józseffel, az érintett körzet képviselőjével.

**Február 2-án** dr. László Győző alpolgármester úr a Játékos Sportvetélkedő területi elődöntőjének megnyitóján kö-szöntő beszéddel üdvözölte a versenyen résztvevőket.

**Február 4-én** a Horvát bálon mondtam köszöntőbeszédet Jurasits Ferenccel, a Szombathelyi Horvát Nemzetiségi Önkormányzat elnökével, Gugán Jánossal, az Országos Horvát Önkormányzat elnökével, valamint Dr. Mladen Andrlićcsal, a Horvát Köztársaság magyarországi nagykövetével.

**Február 6-án** ünnepélyes keretek között avattuk fel a Wagner András sétányt, Szombathely első szabadon választott polgármester születésének 70. évfordulóján. A volt városvezető nevét viselő táblákat Wagner András gyermekeivel: Annával, Veronikával és Rozival lepleztük le, majd a Deck Bistroban tartottunk ünnepséget, ahol avatóbeszédet mondtam, majd Wagner András lányai emlékeztek a 2007-ben elhunyt édesapjukra. Az eseményen részt vett dr. László Győző alpolgármester úr, valamint Németh Ákos és Szuhai Viktor tanácsnok urak.

**Február 7-én** Bokányi Adrienn tanácsnok asszony előadást tartott a Pécsi Tudományegyetem által, a komplex rehabilitáció jegyében rendezett szakmai nap online konferenciáján.

**1.**

**Tisztelt Közgyűlés!**

A közszolgálati tisztviselőkről szóló 2011. évi CXCIX. törvény (Kttv.) 225/C. § (1)-(5) bekezdései rendelkeznek a polgármester szabadságának igénybevételéről. E törvény 225/C. § (2) bekezdése kimondja, hogy a polgármester előterjesztésére a képviselő-testület minden év február 28. napjáig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell a polgármester részére kiadni, valamint a polgármester által igénybe venni.

Az igénybevételről a képviselő-testületet a következő ülésen a polgármesternek tájékoztatnia kell. A Kttv. 225/C § (3) bekezdése szerint minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. E jogszabályi előírásnak megfelelően a 2023. évi szabadságtervben 111 nap szabadságról kell rendelkezni. Jóllehet, reálisan az ilyen mértékű szabadság kivételére nem lesz mód, a jogszabályi előírásoknak eleget téve az alábbi ütemezésre teszek javaslatot:

2023. január 2-6. 5 nap (kivétele megtörtént)

2023. február 24. 1 nap

2023. február 27-28. 2 nap

2023. március 6-10. 5 nap

2023. március 20-24. 5 nap

2023. április 6. 1 nap

2023. április 11-21. 9 nap

2023. május 2-5. 4 nap

2023. május 15-19. 5 nap

2023. május 31. 1 nap

2023. június 5-16. 10 nap

2023. június 30. 1 nap

2023. július 10-28. 15 nap

2023. augusztus 7-17. 9 nap

2023. szeptember 1. 1 nap

2023. szeptember 4-6. 3 nap

2023. szeptember 13-15. 3 nap

2023. szeptember 29. 1 nap

2023. október 2-6. . 5 nap

2023. október 16-20. 5 nap

2023. november 2-3. 2 nap

2023. november 6-10. 5 nap

2023. november 22-24. 3 nap

2023. december 1. 1 nap

2023. december 4-8. 5 nap

2023. december 11. 1 nap

2023. december 27-29. 3 nap

Kérem a Tisztelt Közgyűlést, hogy az előterjesztést megtárgyalni, és a határozati javaslatban foglaltakat jóváhagyni szíveskedjék.

**2.**

**Tisztelt Közgyűlés!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdésében foglaltak alapján a közgyűlés igazgatási szünetet rendelhet el. A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III.7.) Kormányrendeletben (a továbbiakban: Kormányrendelet) foglaltakat figyelembe véve az igazgatási szünet időtartama télen két egybefüggő naptári hét lehet, amely január 1-jét közvetlenül követő vasárnapig tarthat.

A Közgyűlés 2020. évben – a koronavírus járvány idején - élt először az igazgatási szünet elrendelésének lehetőségével, a jogszabályi felhatalmazást figyelembe véve, egy hétben határozva meg időtartamát. Az ezt követő évben ennek gyakorlatát a Közgyűlés fenntartotta, majd 2022. évben az energiaválság következtében az igazgatási szünet időtartamát a jogszabályban meghatározott maximális időtartamban (2 hét) határozta meg. A döntést támogatta a 369/2022. (IX. 29.) Korm. rendelet és a 460/2022. (XI. 10.) Korm. rendelet, melyek a kormányzati igazgatási szerveknél és a képviselő-testületek hivatalainál elrendelt igazgatási szünet időtartamával kapcsolatos határidő számításra ezen időszakra egyedi szabályokat vezettek be.

A Hivatal eleget tett a Kormányrendeletben foglalt azon kötelezettségének, hogy ezen időszakban is biztosítani kell a zavartalan ügymenetet és feladatellátást.

A lakosság az igazgatási szünet időtartamáról, illetve azon napokról, amelyeken a Hivatalban – anyakönyvi igazgatás, szociális igazgatás és adóigazgatás területén - ügyintézés folyik, a helyben szokásos módon értesültek, illetve a közterület-felügyeleti feladatok az igazgatási szünettől függetlenül ellátásra kerültek. A meghosszabbított időtartamú igazgatási szünet a 2022. évi feltételek mellett jól működött. Az igazgatási szünet jogintézményének alkalmazása támogatja a szabadságok előreláthatóbb ütemezését, tárgyévben történő kiadását, továbbá takarékossági, gazdasági szempontokat is figyelembe vesz, mivel a Hivatal működésével járó költések ezen időszak alatt csökkennek. 2022. december 22. és 2023. január 08. közötti időszakban ez a megtakarítás összegszerűen 12 millió forint volt.

A fentiek alapján javaslatot teszek arra, hogy Szombathely Megyei Jogú Város Polgármesteri Hivatalánál 2023. december 22. 12,00 órától 2024. január 5. napjáig igazgatási szünet kerüljön elrendelésre a határozati javaslatban megfogalmazottak szerint azzal, hogy amennyiben a köznevelési intézményeket vagy egyes közigazgatási szerveket érintően időközben magasabb szintű jogszabály jelenne meg az igazgatási szünet szabályozására vonatkozóan, akkor - szükség esetén - a kérdést ismételten a Tisztelt Közgyűlés elé fogom terjeszteni.

Tekintettel arra, hogy a szabadságolási ütemtervek elkészítésének és munkáltató általi elfogadásának határideje tárgyév február 28. napja, indokolt az igazgatási szünet tárgyában döntést hozni. Mivel a határozathozatal a Polgármesteri Hivatal működését érinti, így a jogalkotásról szóló 2010. évi CXXX. törvény szerint e döntés normatív határozatnak minősül.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**3.**

**Tisztelt Közgyűlés!**

Önkormányzatunk a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 79.§ (1) bekezdése alapján 2022. január 1. napjától az AGORA Savaria Kulturális és Médiaközpont Nonprofit Kft.-vel határozatlan idejű, az alábbi négy egyesülettel 2021. évtől öt évre szóló közművelődési megállapodást (a továbbiakban: Megállapodás) kötött.

* Gyöngyöshermán-Szentkirályi Polgári Kör
* Herényi Kulturális és Sportegyesület
* Vas Megyei Tudományos Ismeretterjesztő Egyesület
* Zanati Kulturális Egyesület

A Megállapodás értelmében a feladat-ellátó éves szolgáltatási tervet készít, melynek tartalmaznia kell:

* a biztosított közművelődési alapszolgáltatások keretében tervezett közösségi programok, tevékenységek és folyamatok megnevezését,
* a közösségi tevékenység céljának rövid leírását,
* az egyes közösségi tevékenységek közművelődési alapszolgáltatásokba való besorolását azzal, hogy minden egyes közösségi tevékenység csak egy adatszolgáltatásba sorolható be,
* a közösségi tevékenység rendszerességét vagy tervezett időpontját és a résztvevők tervezett számát, valamint
* a helyi lakosság közösségi tevékenységek megtervezésében, megvalósításában és értékelésében való részvételének módjait.

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet (a továbbiakban: Rendelet) 3.§-a rendelkezik az éves szolgáltatási tervre vonatkozóan. A Rendelet 3.§ (5) bekezdése értelmében az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon közzé kell tenni a fenntartói jóváhagyást követő 15 napon belül.

A gazdasági társaság és a nevezett egyesületek a Megállapodás IV/2. pontja szerint eleget tettek kötelezettségüknek, a szolgáltatási tervek - melyek az előterjesztés 1-5. sz. mellékletét képezik - a fenntartó részére történő jóváhagyásra benyújtásra kerültek.

Kérem a Tisztelt Közgyűlést, hogy az előterjesztést megtárgyalni, és határozatát meghozni szíveskedjék.

**4.**

**Tisztelt Közgyűlés!**

Szombathely Megyei Jogú Város Közgyűlésének 23/2015. (I.29.) Kgy. sz. határozata értelmében a Savaria Történelmi Karnevál (a továbbiakban: Karnevál) megszervezését 2015. évtől - a Savaria Történelmi Karnevál Közhasznú Közalapítvány (a továbbiakban: Közalapítvány) közreműködésével - a Savaria Turizmus Nonprofit Kft. (a továbbiakban: NKft.) látja el. A Közalapítvány - az NKft. javaslatával megegyezően - a 128/2023. (II.1.) Kuratóriumi határozatával a 2023. augusztus 24-27-ig tartó időszakot javasolja a Karnevál megrendezésére.

Kérem a Tisztelt Közgyűlést, hogy az előterjesztést megtárgyalni, és határozati javaslatot elfogadni szíveskedjék.

**5.**

**Tisztelt Közgyűlés!**

Szombathely Megyei Jogú Város Közgyűlése 221/2022.(VI.27.) Kgy. sz. határozatával döntött Ják község és Szombathely Megyei Jogú Város Önkormányzata közötti – házi segítségnyújtás szolgáltatásra vonatkozó - feladatellátási megállapodás megkötéséről. A Pálos Károly Szociális Szolgáltató Központ és Gyermekjóléti Szolgálat jelzése szerint 1 fő kérelmezte a házi segítségnyújtás szolgáltatás igénybevételét 2023. februárjától. Ennek következtében a Pálos Károly Szociális Szolgáltató Központ és Gyermekjóléti Szolgálat alapító okirata 4.5 pontjának módosítása vált szükségessé aszerint, hogy az intézmény illetékessége, működési területe a házi segítségnyújtás tekintetében Ják településsel egészüljön ki.

A Pálos Károly Szociális Szolgáltató Központ és Gyermekjóléti Szolgálat Módosító okirata és a módosításokkal egységes szerkezetbe foglalt Alapító okirata az előterjesztés mellékletét képezi.

Okirat száma: 25214 - …../2023

Módosító okirat

A Pálos Károly Szociális Szolgáltató Központ és Gyermekjóléti Szolgálat, Szombathely Megyei Jogú Város Közgyűlése által 2020. július 1. napján kiadott, 25364-8/2020. számú alapító okiratát az államháztartásról szóló 2011. évi CXCV. törvény 8/A. §-a alapján – a 7/2023. (I.26.) Kgy.számú határozatra figyelemmel – a következők szerint módosítom:

1. Az alapító okirat 4.5. pontjában -   A költségvetési szerv illetékessége, működési területe:

házi segítségnyújtás tekintetében „Ják” településsel egészül ki.

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Szombathely, 2023. február „ ”

P.H

**/: Dr. Nemény András :/**

**polgármester**

**Ellenjegyezte:**

**/: Dr. Károlyi Ákos :/**

**jegyző**

Okirat száma: 25214-……./2023.

Alapító okirat  
módosításokkal egységes szerkezetbe foglalva

Az államháztartásról szóló 2011. évi CXCV. törvény 8/A. §-a alapján a(z) Pálos Károly Szociális Szolgáltató Központ és Gyermekjóléti Szolgálat alapító okiratát a következők szerint adom ki:

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése:Pálos Károly Szociális Szolgáltató Központ és Gyermekjóléti Szolgálat
   2. A költségvetési szerv
      1. székhelye: 9700 Szombathely, Széll Kálmán utca 4.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | 1. sz. Szakmai Egység | 9700 Szombathely, Szőllősi sétány 36. |
| 2 | 1. sz. Szakmai Egység | 9700 Szombathely, Domonkos utca 5. |
| 3 | 1. sz. Szakmai Egység | 9700 Szombathely, Karmelita utca 2/C. |
| 4 | 1. sz. Szakmai Egység | 9700 Szombathely, Gagarin út 24. |
| 5 | 1. sz. Szakmai Egység | 9700 Szombathely, Kodály Zoltán utca 4. |
| 6 | 1. sz. Szakmai Egység | 9700 Szombathely, Jászai Mari u. 4. |
| 7 | 1. sz. Szakmai Egység | 9700 Szombathely, Váci Mihály utca 1-3. |
| 8 | 1. sz. Szakmai Egység | 9700 Szombathely, Paragvári utca 86. |
| 9 | 1. sz. Szakmai Egység | 9700 Szombathely, Pozsony utca 47. |
| 10 | 1. sz. Szakmai Egység | 9700 Szombathely, Barátság utca 22. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1991. október 01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Szombathely Megyei Jogú Város Önkormányzata
      2. székhelye: 9700 Szombathely, Kossuth L. utca 1-3.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | 421140-2-20 Gondozási Központ | 9700 Szombathely, Wesselényi Miklós utca 4. |
| 2 | 573524 Pálos Károly Családsegítő és Gyermekjóléti Szolgálat | 9700 Szombathely, Domonkos utca 5. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Szombathely Megyei Jogú Város Közgyűlése
      2. székhelye: 9700 Szombathely, Kossuth L. utca 1-3.

3.2 A költségvetési szerv fenntartójának

3.2.1. megnevezése: Szombathely Megyei Jogú Város Önkormányzata

3.2.2. székhelye: 9700 Szombathely, Kossuth L. utca 1-3.

1. **A költségvetési szerv tevékenysége**
   1. A költségvetési szerv közfeladata:

A szociális igazgatásról és szociális ellátásokról szóló 1993. évi III. törvény, valamint a gyermekek védelméről és a gyámügyi igazgatásról szóló 1997. évi XXXI. törvény által meghatározott feladatok ellátása. Az intézmény működésének rendjét a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM. rendelet, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről rendelkező 15/1998. (IV.30.) NM rendelet szabályozza.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 881000 | Idősek, fogyatékosok szociális ellátása bentlakás nélkül |

* 1. A költségvetési szerv alaptevékenysége:

A szociális igazgatásról és szociális ellátásokról szóló 1993. évi III. törvény, valamint a gyermekek védelméről és a gyámügyi igazgatásról szóló 1997. évi XXXI. törvény által meghatározott feladatok ellátása. Az intézmény a szociális és gyermekjóléti alapellátás körében biztosítja az étkeztetés, házi segítségnyújtás, családsegítés, jelzőrendszeres házi segítségnyújtás, nappali ellátás, valamint a gyermekjóléti szolgáltatás, gyermekjóléti központ és a gyermekek átmeneti gondozása (helyettes szülő, családok átmeneti otthona) feladatait. Személyes gondoskodás keretében tartozó szakosított ellátási formák közül az idősek átmeneti elhelyezését biztosítja.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | Kormányzati funkciószám | Kormányzati funkció megnevezése |
| 1. | 095020 | Iskolarendszeren kívüli egyéb oktatás, képzés |
| 2. | 102031 | Idősek nappali ellátása |
| 3. | 102032 | Demens betegek nappali ellátása |
| 4. | 104012 | Gyermekek átmeneti ellátása |
| 5. | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 6. | 104037 | Intézményen kívüli gyermekétkeztetés |
| 7. | 104042 | Család- és gyermekjóléti szolgáltatások |
| 8. | 104043 | Család- és gyermekjóléti központ |
| 9. | 106020 | Lakásfenntartással, lakhatással összefüggő ellátások |
| 10. | 107051 | Szociális étkeztetés szociális konyhán |
| 11. | 107052 | Házi segítségnyújtás |
| 12. | 107053 | Jelzőrendszeres házi segítségnyújtás |

* 1. A költségvetési szerv illetékessége, működési területe:

Család és Gyermekjóléti Szolgálat:

Szombathely Megyei Jogú Város közigazgatási területe, valamint Söpte Község Önkormányzata, mint Közös Önkormányzati Hivatal Salköveskút, Vasasszonyfa, Vassurány, Vasszilvágy települések vonatkozásában.

Pornóapáti Község Önkormányzata, mint Közös Önkormányzati Hivatal Horvátlövő, Vaskeresztes, Szentpéterfa települések vonatkozásában.

Torony Község Önkormányzata, mint Közös Önkormányzati Hivatal Dozmat, Felsőcsatár települések vonatkozásában.

Sé Község Önkormányzata, mint Közös Önkormányzati Hivatal Perenye, Bucsu, Narda települések vonatkozásában.

Vasszécseny Község Önkormányzata, mint Közös Önkormányzati Hivatal Rum, Rábatöttös, Zsennye, Tanakajd, Csempeszkopács települések vonatkozásában.

Család és Gyermekjóléti Központ:

Szombathelyi járáshoz tartozó települések vonatkozásában.

Házi segítségnyújtás:

Szombathely Megyei Jogú Város közigazgatási területe, Söpte, Salköveskút, Vasasszonyfa, Vassurány, Vasszécseny, Rum, Rábatöttös, Zsennye, Csempeszkopács, Pornóapáti, Horvátlövő, Vaskeresztes, Szentpéterfa, Nemesbőd, Vát, Torony, Dozmat, Felsőcsatár, Sé, Perenye, Bucsu, Narda, Ják települések vonatkozásában.

Jelzőrendszeres házi segítségnyújtás:

Szombathely Megyei Jogú Város közigazgatási területe, Söpte, Salköveskút, Vasasszonyfa, Vassurány, Pornóapáti, Horvátlövő, Vaskeresztes, Szentpéterfa, Vát, Nemesbőd, Torony, Dozmat, Felsőcsatár, Sé, Perenye, Bucsu, Narda települések vonatkozásában.

Az intézmény egyéb szolgáltatásai vonatkozásában:

Szombathely Megyei Jogú Város közigazgatási területe.

1. **A** **költségvetési szerv szervezete és működése**
   1. A költségvetési szerv vezetőjének megbízási rendje:

Az intézmény vezetőjét Szombathely Megyei Jogú Város Közgyűlése a közalkalmazottak jogállásáról szóló 1992. évi XXXIII. törvény, továbbá a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról rendelkező 257/2000. ((XII.26.) kormányrendelet előírásai szerint pályázat alapján bízza meg.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | 1992. évi XXXIII. törvény |
| 2 | megbízási jogviszony | 2013. évi V. törvény a Polgári Törvénykönyvről |
| 3 | közfoglalkoztatási jogviszony | 2013. évi V. törvény a Polgári Törvénykönyvről |

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. február 16.**

**/: Dr. Nemény András: /**

**I.**

**HATÁROZATI JAVASLAT**

**…./2023. (II. 23.) Kgy. sz. határozat**

Szombathely Megyei Jogú Város Önkormányzatának Közgyűlése a polgármester 2023. évi szabadságtervét jóváhagyja.

**Felelős:** Dr. Nemény András polgármester

(a végrehajtás előkészítéséért:

dr. Füzi Judit, a Polgármesteri Kabinet vezetője)

**Határidő:** azonnal

**II.**

**HATÁROZATI JAVASLAT**

**…./2023. (II. 23.) Kgy. sz. határozat**

**Igazgatási szünet elrendelése**

1./ A Közgyűlés Szombathely Megyei Jogú Város Polgármesteri Hivatalában 2023. december 22. 12.00 órától 2024. január 05. napjáig a Kttv. 232. § (3) bekezdése alapján igazgatási szünetet rendel el azzal, hogy az igazgatási szünet nem vonatkozik az anyakönyvi igazgatásra, a pénzügyi és adóigazgatásra, a szociális igazgatásra, továbbá a Hatósági Osztály Közterület-felügyelet szervezeti egység azon munkatársaira, akik közterület-felügyelői munkát látnak el.

2./ A Közgyűlés felkéri a jegyzőt, hogy gondoskodjon az igazgatási szünettel kapcsolatos intézkedések lakosság felé történő közléséről, továbbá a szükséges munkáltatói intézkedések előkészítéséről.

**Felelős:** Dr. Nemény András polgármester

Dr. Károlyi Ákos jegyző

/a végrehajtásért:

Nagyné Dr. Gats Andrea, a Jogi és Képviselői Osztály vezetője,

Desits Zoltán, az Informatikai Iroda vezetője/

**Határidő:** 2023. december 22.

**III.**

**HATÁROZATI JAVASLAT**

**…./2023. (II. 23.) Kgy. sz. határozat**

1. A Közgyűlés a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3.§ (5) bekezdése alapján

* az AGORA Savaria Kulturális és Médiaközpont Nonprofit Kft. szolgáltatási tervét az előterjesztés 1. számú melléklete,
* a Gyöngyöshermán-Szentkirályi Polgári Kör szolgáltatási tervét az előterjesztés 2. számú melléklete,
* a Herényi Kulturális és Sportegyesület szolgáltatási tervét az előterjesztés 3. számú melléklete,
* a Vas Megyei Tudományos Ismeretterjesztő Egyesület szolgáltatási tervét az előterjesztés 4. számú melléklete,
* a Zanati Kulturális Egyesület szolgáltatási tervét az előterjesztés 5. számú melléklete szerinti tartalommal jóváhagyja.

2. A Közgyűlés felkéri a feladatellátókat, hogy a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3.§ (5) bekezdése értelmében az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon tegyék közzé a fenntartói jóváhagyást követő 15 napon belül.

**Felelősök:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Horváth Zoltán, az AGORA Savaria Kulturális és Médiaközpont Nonprofit Kft. ügyvezetője,

Hegedüs Éva, a Gyöngyöshermán-Szentkirályi Polgári Kör elnöke,

Szekér Tamás, a Herényi Kulturális és Sportegyesület elnöke,

Bakó Béla, a Vas Megyei Tudományos Ismeretterjesztő Egyesület igazgatója,

Pál Ferenc, a Zanati Kulturális Egyesület elnöke,

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2023. március 10. (2. pont vonatkozásában)

**IV.**

**HATÁROZATI JAVASLAT**

**…………/2023. (II.23.) Kgy. sz. határozat**

A Közgyűlés egyetért a Savaria Történelmi Karnevál Közhasznú Közalapítvány kuratóriuma és a Savaria Turizmus Nonprofit Kft. ügyvezetőjének szakmai javaslatával, mely szerint a 2023. évi Karnevál 2023. augusztus 24-27. között kerüljön megrendezésre.

**Felelős:** Dr. Nemény András polgármester

Horváth Soma alpolgármester

Putz Attila, a Kulturális, Oktatási és Civil Bizottság elnöke

Dr. Károlyi Ákos jegyző

(A végrehajtás előkészítéséért:

Grünwald Stefánia, Savaria Turizmus Nonprofit Kft. ügyvezető igazgatója,

Csapláros Andrea, a „Savaria Történelmi Karnevál” Közhasznú Közalapítvány kuratóriumának elnöke,

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**V.**

**HATÁROZATI JAVASLAT**

**…/2023. (II.23.) Kgy. számú határozat**

Szombathely Megyei Jogú Város Közgyűlése a Pálos Károly Szociális Szolgáltató Központ és Gyermekjóléti Szolgálat Módosító okiratát és a módosítással egységes szerkezetbe foglalt Alapító okiratát az előterjesztés melléklete szerinti tartalommal jóváhagyja, és Ják községnek a házi segítségnyújtás alapszolgáltatáshoz történt csatlakozására tekintettel felhatalmazza a polgármestert a dokumentumok aláírására.

**Felelősök:** Dr. Nemény András, polgármester

Dr. László Győző, alpolgármester

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője/

**Határidő:** 2023. március 15.